Wes-Kaapse brande: AfriForum stel plan met agt wenke bekend | Maroela Media
Argieffoto van die onlangse brande in die Wes-Kaap
Die burgerregtewaghond, AfriForum, het Vrydag sy plan met agt wenke, na aanleiding van die ernstige brande in die Wes-Kaap, bekendgestel.
Die plan volg nadat 19 veldbrande die afgelope tyd in dié provinsie gewoed het. Na bewering kan dié brande moontlik aan opsetlike brandstigting toegeskryf word, wat strafregtelik vervolgbaar is.
AfriForum se plan met wenke vir die Wes-Kaapse gemeenskap sluit die volgende in:
Sluit aan by ŉ plaaslike AfriForum-tak en stig ŉ buurtwag, wat moontlike strafregtelike optrede, soos brandstigting, kan monitor en vir vervolging aanmeld.
Die AfriForum-buurtwag sal die volgende ondersteuning van die AfriForum-hoofkantoor ontvang:
mediese versekeringsdienste vir die AfriForum-buurtwaglede;
ondersteuning met die opstel van ŉ noodplan vir jou dorp in die geval van ŉ brandkrisis;
die aankoop van toerusting om brande mee te bestry;
die vestiging van infrastruktuur om die gemeenskap in die geval van ŉ brandkrisis deur middel van tweerigtingsradio’s en herhalers te mobiliseer.
Strafregtelike aktiwiteite moet onmiddellik by die plaaslike polisiestasie vir verdere ondersoek en moontlike vervolging aangemeld word.
Lede van die gemeenskap moenie onbevestigde gerugte en boodskappe versprei wat onnodige paniek saai nie.
Raak betrokke by plaaslike veiligheidsinisiatiewe.
Ondersteun en help wetstoepassers met die uitvoering van hulle werksaamhede binne die raamwerk van wetgewing.
Vind uit wat die brandgevaar vir jou omgewing is vir die betrokke dag.
Verseker dat alle persele, ook skole, in die gebied die nodige brandbestrydingstoerusting het.
“Gemeenskappe moet by gemeenskapsinisiatiewe begin betrokke raak en eienaarskap van krisisse in hul dorp neem. Dit is waarskynlik nie die laaste krisis wat die betrokke gemeenskappe die hoof sal moet sien nie. Ons moet dus verseker ons gemeenskappe is toegerus en slaggereed om nou en in die toekoms dié soort krisisse te hanteer,” het Thomas van Dalen, AfriForum se provinsiale koördineerder in die Wes-Kaap, gesê.
Lede van die gemeenskap wat ’n plaaslike veiligheidsnetwerk wil stig kan ’n epos na [email protected] stuur of die woord VEILIG na 45265 SMS (R1).
AfriForum brand Wes-Kaap
Enige planne van enige iemand anders ….nee so die res tree net reaktief op soos met so baie ander goed en sit vol kretiek.
Baie goeie plan! Betrap die gemors op heterdaad en sorg dat, wie ookal, vir hylle dade boet!
Dankie Afriforum! Soos gewoonlik kom julle met ‘n selfhelp en uitvoerbare oplossing vorendag. Dat ‘n groot gedeelte van die brande in die Wes en Suid Kaap gestig is, ly geen twyfel nie. Ons het dit eerstehands waargeneem. Probleem is dat dit op moeilik bereikbare terrein plaasvind. Polisie wat deur ons gewaarsku is, kan nie betyds en ongesiens opdaag nie. Is inderdaad nie so maklik om die skuldiges vas te trek en om suksesvolle regspleging te verseker nie. Jammer dat daar steeds sogenaamde kommentators/joernaliste is wat van beter behoort te weet, maar hartlik deelneem aan die verspreiding van fopnuus waartydens die… Lees meer »
Hommeltuig tegnologie gaan plaasmoorde en brandstigting beperk
Net te duur moet goedkoper word of finansiele bystand nodig om
aan te skaf, Ons moet dit deeglik navors.
Bietjie van die punt af, maar kan iemand dalk sê of daar enige verband tussen bogenoemde brande en die wat gistraand en vroeg oggend in informele nedersettings naby Kaap plaasgevind het? Simpel vraag of dalk nie?